Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα /* COM/2012/0161 final - 2012/0086 (NLE) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Για προϊόντα των οποίων η παραγωγή στην Ένωση δεν επαρκεί για να καλυφθούν οι ανάγκες του ενωσιακού κλάδου χρήσης κατά την τρέχουσα περίοδο ποσοστώσεων, πρέπει να καθορίζονται αυτόνομες δασμολογικές ποσοστώσεις της Ένωσης. Η Επιτροπή, ανταποκρινόμενη σε αιτήματα αρκετών κρατών μελών, εξέτασε σε συνεργασία με τους αρμόδιους κυβερνητικούς εμπειρογνώμονες το ενδεχόμενο ανοίγματος αυτόνομων δασμολογικών ποσοστώσεων για ορισμένα γεωργικά και βιομηχανικά προϊόντα. Στις 22 Δεκεμβρίου 2009 το Συμβούλιο εξέδωσε τον κανονισμό (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων όσον αφορά ορισμένα γεωργικά και βιομηχανικά προϊόντα, ώστε η ζήτηση της Ένωσης για τα εν λόγω προϊόντα να μπορεί να καλυφθεί υπό τους ευνοϊκότερους κατά το δυνατόν όρους. Οι δασμολογικές ποσοστώσεις της Ένωσης πρέπει να ανοιχθούν με μηδενικό ή μειωμένο συντελεστή του αυτόνομου δασμού του κοινού δασμολογίου για ενδεδειγμένες ποσότητες, χωρίς να διαταραχθούν οι αγορές των εν λόγω προϊόντων. Από τις συζητήσεις στο πλαίσιο της ομάδας «Δασμολογική Οικονομία», προέκυψε ότι τα κράτη μέλη ήταν διατεθειμένα να ανοίξουν δύο νέες ποσοστώσεις, να αυξήσουν τους όγκους για τρεις υφιστάμενες ποσοστώσεις και να τροποποιήσουν την περιγραφή του προϊόντος για την ποσόστωση με αύξοντα αριθμό 09.2633 χωρίς να διαταραχθούν οι αγορές των εν λόγω προϊόντων. Ήταν επίσης αναγκαίο να κλείσει η δασμολογική ποσόστωση με αύξοντα αριθμό 09.2767 δεδομένου ότι θα εφαρμοστεί αυτόνομη δασμολογική αναστολή από την 1η Ιουλίου 2012 για το σχετικό προϊόν. Η πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Συγκεκριμένα, η παρούσα πρόταση δεν αποβαίνει σε βάρος χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες χώρες και δυνάμει υποψήφιες χώρες). 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ Ζητήθηκε η γνώμη της ομάδας «Δασμολογική Οικονομία», η οποία εκπροσωπεί τους βιομηχανικούς κλάδους κάθε κράτους μέλους. Όλες οι ποσοστώσεις που παρατίθενται αντανακλούν τη συμφωνία που επιτεύχθηκε στο πλαίσιο της ομάδας. Δεν αναφέρθηκαν δυνητικά σοβαροί κίνδυνοι με μη αναστρέψιμες συνέπειες. Η παρούσα πρόταση θα υποβληθεί σε διαδικασία διυπηρεσιακής διαβούλευσης και θα δημοσιευθεί μετά την έκδοσή της από το Συμβούλιο. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Τροποποίηση κανονισμού του Συμβουλίου σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων της Ένωσης για ορισμένα γεωργικά και βιομηχανικά προϊόντα με νομική βάση το άρθρο 31 της Συνθήκης για τη λειτουργία της Ευρωπαϊκής Ένωσης. Δυνάμει του άρθρου αυτού, οι αυτόνομες δασμολογικές ποσοστώσεις καθορίζονται από το Συμβούλιο, το οποίο αποφασίζει με ειδική πλειοψηφία βάσει πρότασης της Επιτροπής. Η παρούσα πρόταση εμπίπτει στην αποκλειστική αρμοδιότητα της Ένωσης. Ως εκ τούτου, δεν εφαρμόζεται η αρχή της επικουρικότητας. Η εν λόγω δέσμη μέτρων είναι σύμφωνη με τις αρχές που αποσκοπούν στην απλούστευση των διαδικασιών για τους επιχειρηματίες που ασχολούνται με το εξωτερικό εμπόριο και με την ανακοίνωση 98/C 128/02 της Επιτροπής του 1998 σχετικά με τις αυτόνομες δασμολογικές αναστολές και ποσοστώσεις (ΕΕ C 128 της 25.4.1998, σ. 2). 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Μη είσπραξη δασμών συνολικού ύψους 1.254.825 ευρώ. 5. ΠΡΟΑΙΡΕΤΙΚΑ ΣΤΟΙΧΕΙΑ Το παράρτημα της πρότασης κανονισμού περιλαμβάνει τις αυτόνομες ποσοστώσεις που ανοίχθηκαν, αυξήθηκαν ή τροποποιήθηκαν. 2012/0086 (NLE) Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Προκειμένου να εξασφαλιστεί επαρκής και αδιάκοπος εφοδιασμός σε ορισμένα προϊόντα των οποίων η παραγωγή στην Ένωση δεν επαρκεί και να αποφευχθεί ενδεχόμενη διαταραχή της αγοράς, για ορισμένα γεωργικά και βιομηχανικά προϊόντα, με τον κανονισμό (ΕΕ) αριθ. 7/2010 του Συμβουλίου[1] ανοίχθηκαν αυτόνομες δασμολογικές ποσοστώσεις, στο πλαίσιο των οποίων τα εν λόγω προϊόντα μπορούν να εισαχθούν με μειωμένο ή μηδενικό δασμολογικό συντελεστή. Για τους ίδιους λόγους, πρέπει να ανοιχθούν, με ισχύ από 1ης Ιουλίου 2012, για δύο προϊόντα, νέες δασμολογικές ποσοστώσεις με μηδενικό δασμολογικό συντελεστή για την ενδεδειγμένη ποσότητα. (2) Οι όγκοι των ποσοστώσεων που καθορίστηκαν παλαιότερα για τις αυτόνομες δασμολογικές ποσοστώσεις της Ένωσης με αύξοντες αριθμούς 09.2638, 09.2814 και 09.2889 δεν επαρκούν για να καλύψουν τις ανάγκες του κλάδου παραγωγής της Ένωσης. Συνεπώς, πρέπει να αυξηθεί ο όγκος αυτών των ποσοστώσεων από 1ης Ιανουαρίου 2012. (3) Επιπλέον, σε ό,τι αφορά την αυτόνομη δασμολογική ποσόστωση της Ένωσης με αύξοντα αριθμό 09.2633, πρέπει να προσαρμοστεί η περιγραφή του προϊόντος. (4) Εξάλλου, σε ό,τι αφορά την ποσόστωση με αύξοντα αριθμό 09.2767, δεν είναι πλέον προς το συμφέρον της Ένωσης να συνεχίσει να χορηγεί δασμολογική ποσόστωση για το δεύτερο εξάμηνο του 2012. Η εν λόγω ποσόστωση θα πρέπει συνεπώς να κλείσει με ισχύ από την 1η Ιουλίου 2012 και η αντίστοιχη σειρά θα πρέπει να διαγραφεί από το παράρτημα του κανονισμού (ΕΕ) αριθ. 7/2010. (5) Επομένως, είναι σκόπιμο να τροποποιηθεί αναλόγως ο κανονισμός (ΕΕ) αριθ. 7/2010. (6) Δεδομένου ότι ορισμένα μέτρα που προβλέπονται στον παρόντα κανονισμό πρέπει να αρχίσουν να ισχύουν από την 1η Ιανουαρίου 2012 και άλλα από την 1η Ιουλίου 2012, ο παρών κανονισμός πρέπει να τεθεί σε εφαρμογή την ίδια ημερομηνία και με άμεση ισχύ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΕ) αριθ. 7/2010 τροποποιείται ως εξής: (1) παρεμβάλλονται οι σειρές με αύξοντες αριθμούς 09.2644 και 09.2645 που περιλαμβάνονται στο παράρτημα Ι του παρόντος κανονισμού, (2) οι σειρές για τις δασμολογικές ποσοστώσεις με αύξοντες αριθμούς 09.2638, 09.2814 και 09.2889 αντικαθίστανται από τις σειρές που περιλαμβάνονται στο παράρτημα IΙ του παρόντος κανονισμού, (3) η σειρά για τη δασμολογική ποσόστωση με αύξοντα αριθμό 09.2633 αντικαθίσταται από τη σειρά που περιλαμβάνεται στο παράρτημα I του παρόντος κανονισμού, (4) η σειρά για τη δασμολογική ποσόστωση με τον αύξοντα αριθμό 09.2767 απαλείφεται. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιουλίου 2012. Ωστόσο, το άρθρο 1 παράγραφος 2 εφαρμόζεται από την 1η Ιανουαρίου 2012. Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες. Βρυξέλλες, 13.4.2012 Για το Συμβούλιο Ο Πρόεδρος ΠΑΡΑΡΤΗΜΑ I Δασμολογικές ποσοστώσεις που αναφέρονται στο άρθρο 1 παράγραφος 1 και στο άρθρο 1 παράγραφος 3: Αύξων αριθμός || Κωδικός ΣΟ || TARIC || Περιγραφή || Περίοδος ποσόστωσης || Όγκος ποσόστωσης || Ποσοστωτικός δασμός (%) 09.2644 || ex 3824 90 97 || 96 || Παρασκεύασμα με κατά βάρος περιεκτικότητα σε: — τουλάχιστον 55%, όχι όμως άνω του 78% σε γλουταρικό διμεθύλιο — τουλάχιστον 10%, όχι όμως άνω του 28% σε αδιπικό διμεθύλιο και — όχι άνω του 25% σε ηλεκτρικό διμεθύλιο || 1.7.-31.12. || 7 500 τόνοι || 0% 09.2645 || ex 3921 14 00 || 20 || Κυψελώδες τεμάχιο από αναγεννημένη κυτταρίνη, εμποτισμένο με νερό που περιέχει χλωριούχο μαγνήσιο και ενώσεις τεταρτοταγούς αμμωνίου, διαστάσεων 100 cm (± 10 cm) x 100 cm (± 10 cm) x 40 cm (± 5 cm) || 1.7.-31.12. || 650 τόνοι || 0% 09.2633 || ex 8504 40 82 || 20 || Ανορθωτής ηλεκτρικού ρεύματος, ισχύος το πολύ 1 kVA, χρησιμοποιούμενος στην κατασκευή συσκευών αποτρίχωσης (1) || 1.1.-31.12. || 4.500.000 μονάδες || 0% (1) Η υπαγωγή στη διάκριση αυτή υπόκειται στις διατάξεις των άρθρων 291 έως 300 του κανονισμού (EOK) αριθ. 2454/93 της Επιτροπής - ΕΕ L 253 της 11.10.1993, σ. 1. ΠΑΡΑΡΤΗΜΑ II Δασμολογικές ποσοστώσεις που αναφέρονται στο άρθρο 1 παράγραφος 2 Αύξων αριθμός || Κωδικός ΣΟ || TARIC || Περιγραφή || Περίοδος ποσόστωσης || Όγκος ποσόστωσης || Ποσοστωτικός δασμός (%) 09.2638 || ex 2915 21 00 || 10 || Οξικό οξύ καθαρότητας 99% και άνω κατά βάρος (CAS RN 64-19-7) || 1.1.-31.12. || 1.000.000 τόνοι || 0% 09.2889 || 3805 10 90 || || Θειικό τερεβινθέλαιο || 1.1.-31.12. || 25.000 τόνοι || 0% 09.2814 || ex 3815 90 90 || 76 || Καταλύτης που αποτελείται από διοξείδιο του τιτανίου και τριοξείδιο του βολφραμίου || 1.1.-31.12. || 3.000 τόνοι || 0% ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΜΕ ΔΗΜΟΣΙΟΝΟΜΙΚΗ ΕΠΙΠΤΩΣΗ ΑΠΟΚΛΕΙΣΤΙΚΑ ΣΤΑ ΕΣΟΔΑ 1. ΤΙΤΛΟΣ ΤΗΣ ΠΡΟΤΑΣΗΣ: Κανονισμός του Συμβουλίου για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα 2. ΓΡΑΜΜΕΣ ΠΡΟΫΠΟΛΟΓΙΣΜΟΥ Κεφάλαιο και άρθρο: κεφάλαιο 12, άρθρο 120 Ποσό εγγεγραμμένο στον προϋπολογισμό για το έτος 2012: 19.171.200.000 ευρώ 3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ¨ Πρόταση χωρίς δημοσιονομική επίπτωση X Πρόταση χωρίς δημοσιονομική επίπτωση στις δαπάνες, αλλά με δημοσιονομική επίπτωση στα έσοδα – η επίπτωση στα έσοδα είναι η ακόλουθη: (εκατ. ευρώ, μέχρι πρώτου δεκαδικού ψηφίου) || || Γραμμή προϋπολογισμού || Έσοδα[2] || Περίοδος 12 μηνών, από την 01.01.2012 || Περίοδος 6 μηνών, από την 01.07.2012 Άρθρο 120 || Επίπτωση στους ιδίους πόρους || - 0.7 || - 0.6 4. Μέτρα για την καταπολεμηση της απατησ Οι διατάξεις για τη διαχείριση των δασμολογικών ποσοστώσεων προβλέπουν τα μέτρα που απαιτούνται για την πρόληψη και την προστασία από την απάτη και τις παρατυπίες. 5. Άλλες Παρατηρήσεις ΠΑΡΑΡΤΗΜΑ I Ισχύει από 1. 7.2012: Δασμολογικές ποσοστώσεις που αναφέρονται στο άρθρο 1 παράγραφος 1 και στο άρθρο 1 παράγραφος 3: Περιγραφή του προϊόντος || Ποσότητα ποσόστωσης (τόνοι) || Εκτιμώμενη τιμή (ευρώ ανά τόνο) || Δασμός (%) (ΚΔ 2012) || Ποσοστωτικός δασμός (%) || Αναμενόμενη απώλεια εσόδων (σε ευρώ) Παρασκεύασμα 09.2644 || + 7.500 τόνοι (αρχική ποσότητα: 0 τόνοι) || 1 235 || 6.5 || 0 || 602 063 Τεμάχιο κυτταρίνης 09.2645 || + 650 τόνοι (αρχική ποσότητα: 0 τόνοι) || 4 230 || 6.5 || 0 || 178 718 Συνολική απώλεια εσόδων: (780.781 ευρώ – 195.195 ευρώ) = 585.586 ευρώ καθαρά. ΠΑΡΑΡΤΗΜΑ II Ισχύει από 1. 1.2012: Δασμολογικές ποσοστώσεις που αναφέρονται στο άρθρο 1 παράγραφος 2 Περιγραφή του προϊόντος || Διακύμανση της ποσότητας της ποσόστωσης (τόνοι) || Εκτιμώμενη τιμή (ευρώ ανά τόνο) || Δασμός (%) (2012 CCT) || Ποσοστωτικός δασμός (%) || Αναμενόμενη διακύμανση της απώλειας εσόδων σε σχέση με την προηγούμενη περίοδο ποσόστωσης (σε ευρώ) Οξικό οξύ 09.2638 || + 500.000 τόνοι (αρχική ποσότητα: 500.000 τόνοι) || 20 || 5.5 || 0 || 550 000 Τερεβινθέλαιο 09.2889 || + 5.000 τόνοι (αρχική ποσότητα: 20.000 τόνοι) || 677 || 3.2 || 0 || 108 320 Καταλύτης 09.2814 || + 800 τόνοι (αρχική ποσότητα: 3.000 τόνοι) || 4 500 || 6.5 || 0 || 234 000 Συνολική απώλεια εσόδων σε σχέση με την προηγούμενη περίοδο ποσόστωσης: (892.320 ευρώ – 223.080 ευρώ) = 669.240 ευρώ καθαρά. [1] ΕΕ L 3 της 7.1.2010, σ. 1. [2] Όσον αφορά τους παραδοσιακούς ιδίους πόρους (γεωργικοί δασμοί, εισφορές για τη ζάχαρη, τελωνειακοί δασμοί), τα ποσά που αναφέρονται πρέπει να είναι καθαρά, δηλαδή μεικτά ποσά μετά την αφαίρεση ποσοστού 25%, που αντιστοιχεί στο κόστος είσπραξης.